Wil die wereld die ANC veroordeel? | Die Vryburger
Dit het pas bekend geword dat die ICC nie werklik lus het om die ANC regime te vervolg vir die Volksmoord wat tans teen die Boere-Afrikaner gepleeg word nie. Dit beteken seker ook dat die huidige Volksmoord nie sal afneem in velheid of gestop sal word deur ingryping van buite nie. Lank en kort, ons is aangewese op ons eie dade.
In die verband is ek altyd verbaas om te sien hoeveel volksgenote steeds hardnekkig vasklou aan volksvreemde arbeid. Natuurlik met talle verskonings hoekom hulle nie anders kan nie, of met die selfhaat verklaring dat volkseie arbeid sleg is en daarom verkies die persoon volksvreemde arbeid. Ek het egter nog nie gehoor van ‘n volkseie arbeider wat sy werkgewer vermoor het, sy vrou verkrag het of sy drie jarige dogtertjie in die kop geskiet het nie. Van volksvreemde arbeid hoor ek hartseer genoeg elke dag van sulke tragiese gebeure. Maak dit jou wat hier lees en volksvreemde arbeid gebruik kwaad? Mooi! Dit beteken jy is besig om wakker te word uit jou sluimer slaap van ontkenning. As jy egter nog nie mooi wakker is nie, jou kind se lewe en jou vrou se waardigheid is meer werd as jou eie gemaksig! Jy wil jou eie land he, maar is nie bereid om die werk self te doen nie. Sies man! Word wakker, ons het ons land verloor weens ons verslaafdheid aan volksvreemde arbeid, vir geen ander rede. De Klerk se oorgawe was ‘n gevolg, nie die oorsaak.
Ons almal se harte bloei vir ons mense in die plakkerskampe en so nou en dan dra ons kos en komberse aan om ons gewete te sus, maar die oorsaak hoekom daardie mense daar is, weier ons om aan te spreek. In der waarheid is ons besig om die probleem te vererger, want ons leer daardie mense ‘n kultuur van bedel in plaas daarvan om hulle die waarde te leer van arbeid adel. As ek my sin kon kry sal al die hulp organisasies verander in arbeid verskaffingsorganisasies.
Om van jou volksvreemde arbeid ontslae te raak en jou volksgenoot werk te verskaf, is die eerste stap, maar beslis nie die laaste nie. Daar is immers moordbendes wat in jou strate rond beweeg terwyl jy snoesig in jou huisie sit en distrik sewe (ook bekend as sewendelaan) en wie weet watter ander regime propgande kyk. Die minste wat jy kan doen is om by ‘n gemeenskapveiligheid aksie aan te sluit en een maal per maand met ‘n groenlig op jou dak jou eie gebied te patroleer. Of vertrou jy werklik jou gesin se lewe in die hande van die volksvreemde van die sekuriteitsmaatskappy? Is jy rerig so naief?
Jou selfverdedigingswapen wat jy met moeite gelisensieer het en as motivering vir die lisensie aangevoer het watse gevaarlike situasie jy en jou gesin verkeer, help niks terwyl hy le en oproes in die kluis nie. Dra die ding. Elke dag! Maak ook sommer seker dat jy weet hoe hy werk en dat jy hom kan gebruik. As jy nog nie ‘n selfverdediging wapen het nie…….word wakker!!
As jy werklik lief was vir jou gesin en werklik gestreef het na selfbeskiking, sou jy seker al verhuis het na Kleinfontein of Orania, maar moet dit asseblief tog net nie doen bloot omdat dit ‘n veiliger opsie is nie. Dit is verseker veiliger, maar dit gaan oor meer as dit.
Terwyl ek nou behoorlik keel skoonmaak, laat ek ten laaste ook sommer aan die menigte wat loop en dweep dat ons net moet bid en verootmoedig, dan sal alles reg kom dinge ook in perspektief plaas. Ja ons moet bid en verootmoedig, maar dit stop nie daar nie. Ons Vader help hulle, wat hulleself help. Die Voortrekkers het nie in die Kaap gesit en bid en die volgende oomblik toe sit hulle in die Transvaal nie. Hulle het gebid, hulle waens gepak en getrek. Kaalvoet as dit moet. Net so met Bloedrivier. Pretorius en sy kommando het nie ‘n Gelofte afgele en toe huis toe gegaan nie. Hulle moes veg en met die genade van Bo het hulle oorwin.
Moet dus nie roem op die verlede, of vir my preek, as jy nie bereid is om van jou bas op te staan en IETS te doen nie!
7 thoughts on “Wil die wereld die ANC veroordeel?”
Prof. Frits Neveling June 19, 2013 at 4:01 pm
ek is van mening dat piet podlood liewers tog maar nie moet begin praat uit die Bybel nie. sy teologie is heeltemaal verwronge.
1. ons Vader help hulle wie hulle self help? miskien in die volksmond maar nie in die Bybel nie!
2. hulle het getrek, kaalvoet, hulle het geveg Bloedrivier, maar het hulle die wil van die Here gedoen? noem sommer maar die vryheidsoorloe ook. het hulle die wil van die Here gedoen? dit lyk nie so nie. die Here het NIE vir hulle ‘n eie land gegee vir enige merkwaardige tyd nie. sestig jaar later was hulle almal weer britse kolonialers. die laaste wit republiek ook maar net so ‘n rapsie oor die 30 jaar.
3. mense se IETS DOEN beteken niks sonder die Wil van die Here nie
4. bid eerder vir Sy genade, doen Sy wil, en jy sal geseend wees vir ewig.
AH Olivier June 19, 2013 at 7:07 pm
Die Voortrekkers het gevra vir ‘n oorwinning oor die zoeloes, maar die uitslag van die geveg was in God se Wilsbesluit.
Piet Potlood June 20, 2013 at 8:13 am
Die prof lees, maar hy verstaan nie, want sy politieke bril verblind sy begrip.
Ruan June 20, 2013 at 9:16 am
Ek verstaan nie mooi nie. Kom ons laat dan maar die geskiedenis van die volk vir ‘n oomblik eenkant en praat uit die Bybel. Het Nehemia bloot die wil van die Here gedoen en gewag vir die stad se mure om herbou te word? Nee, hy het met ‘n spies in die een hand gestaan en met die ander hand gebou!
Lees Neh 4.As die bedreiging op sy ergste is doen Neh en symanne 2 dinge: Eerstens in vers 4-5 bid hy!Dit moet altyd ons eerste reaksie wees. Dan in vers 6 “maar ons het die muur opgebou…”
In vers 9, nadat die vyand dan saamsweer sien ons weer die reaksie: “Maar ons het tot onse God gebid en om hulle ontwil ‘n wag teen hulle uitgesit, dag en nag”
Natuurlik tree Nehemia nie op in eie krag nie. Hy is deeglik bewus dat hy op sy eie niks kan doen nie, daarom telkens eers die gebed. Dit is egter ook duidelik dat hy van homself en sy mense optrede verwag.
Om te beweer dat mens net die wil van God moet doen en alles sal dan regkom is inherent on- Bybels. God werk deur mense, gebruik mense. Wat sy kinders goed doen, doen hulle in Sy krag, Hy werk dit in hulle, maar God verwag reaksie en optredevan sy kinders.
Om te se God help hulle wat hulle self help is dalk ‘n gevaarlike stelling as dit ongekwalifiseerd bly. As die bedoeling is om te se dat wie iets uit eie krag aanpak en inisiatief toon saldeur God bygestaan word, is dit sekerlik vals. Ek glo egter nie dat dit die skrywer se bedoeling was nie.
Ek dink die bedoeling is om te se dat ons nie kan bid, maar nie die wag uitsit nie, dat ons nie die hulp van die Here kan aanroep sonder om die muur te bou nie, maar dat ons gebede gepaard moet gaan met optrede in die krag wat Hy ons gee, in afhanklikheid van Hom binne die grense van sy wil.
Om te se dat die volk sy vryheid verloor het omdat hulle nie ten tyde van die oorlog of ten tyde van bloedrivier al die wil van die Here versuim het is soveel ongegrond as om te se dat Job sy besittings verloor het agv sy sonde.
Ek kan nie 175 jaar later wil beweer dat ekdie gesindheid van die Boere by bloedrivier ken nie. Indien enige afleiding gemaak kan word uit die geskiedenisboeke, sou dit in elk geval een wees van vroomheid en opregte Godvresendheid.
Een verdere opmerking. Prof Neveling beweer dat Piet nie uit die Bybel moet praat nie omdat sy teologie verwronge is. So stelling op sy eie spreek van ‘n verwronge teologie! Waarhet jy al gesien dat ‘n gelowige aangemaan word om NIE uit die Bybel te praat nie. Dit is ons enigste bron van gesag! ‘n Gelowige moet uit die Bybel praat. ‘n gelowige se hele wereldbeskouing moet straal vanuit sy Bybelse perspektief. Alles in die lewe moet gesien word in die konteks van die Bybel.
Gelowiges wat nie formele in die teologie studerer het nie se bewoording mag dalk nie altyd tegnies heeltemal korrek wees nie, maar daarmee kan sy predikant hom reghelp, maar wel reghelp, nie stilmaak nie!
Ruan June 20, 2013 at 9:51 am
Is u die prof Neveling van NWMD?
DuP du Plessis June 20, 2013 at 1:54 pm
Goeiedag Ruan en mede-Boere,
Eerstens, dankie Ruan dat jy op ‘n oordentlik volwasse en praktiese wyse die saak aangespreek het en nie, soos wat baie ander doen (Prof. Neveling inkluis), die man gespeel het in plaas van die bal nie.
Tweedens ook dankie dat jy bereid is om jou insig met ons te deel, al was dit om die uitvalshoek aan te spreek, waar die prof. van die artikel se oorspronklike tema afgewyk het.
In Piet Potlood se artikel vra hy of die wêreld bereid sal wees om die ANC te veroordeel vir hulle wandade en Volksmoord, en kom dan tot die gevolgtrekking dat die Boerevolk nie op enige buitelandse inmenging kan staatmaak nie, en maar op ons self aangewese sal bly om hierdie onreg uit te sorteer. Hy spreek die euwel van volksvreemde arbeid aan en ook die feit dat ons nie na ons eie mense omsien nie, met die klem op werksverskafing en selfverdediging.
In Piet se heel laaste paragraaf noem hy: “Ons Vader help hulle, wat hulleself help,” en op grond van hierdie sewe woorde, kom prof. Neveling en ontspoor die hele gesprek met ‘n teologiese aanval op die skrywer. Ek aanvaar uit sy skrywe dat die prof. ‘n teoloog is.
Ongelukkig moet ek self ook nou van die tema afwyk, want hierdie is ‘n uitstekende voorbeeld van die tendens wat ongelukkig al vir baie jare onder my eie volksgenote posgevat het, om sodra die vyand ons aggressie ontlok, ons fokus op die vyand te verloor en links en regs na die naaste persoon klappe begin uitdeel, en in plaas daarvan om ‘n verenigde front teen die vyand te bou, slegs tweespalt en onenigheid te versterk.
Die oorsaak vir hierdie tendens, kan vierkantig voor die deur van die party-politiek en die kerke gelê word. Die Boerevolk se groot vyand is nie die ANC of die swart oormag in die land nie, ons vyand is diegene wat agter die ANC, die gewese NP, en elke ander party die toutjies trek en manipuleer om verdeeldheid te saai. Ongelukkig is die Afrikaanse kerke se strukture ook so geïnfiltreer deur die Afrikaner Broederbond, dat hulle in hul naïwiteit nooit sal agterkom hoe die kerke gebruik word om verdeeldheid in die Boerevolk te saai nie.
Om nou terug te kom by Piet Potlood se betoog, ons moet eers oorsake van ons verdeeldheid uit die weg ruim, dan sal ons makliker ons fokus op die onmiddelike vyand kan instel en die oplossings aanpak wat Piet hierbo uitgelig het.
Ons kan na die mooiste voorbeeld in ons volksgeskiedenis gaan kyk. Voor die Eerste Vryheids-oorlog was ons ou klomp Boere in die Transvaal nog meer verdeeld as tans. Ons oupas was bereid om op mekaar te skiet oor die verdeeldheid wat die kerke in hul geledere ingedra het. Maar die voorbeeld wat die Drie-manskap in 1880 op Paardekraal vir ons gestel het, geld steeds vandag. Hulle het as volk toe eendragtig voor ons hemelse Vader verootmoedig, hulle Volksgeloftes betaal en as volk mekaar die hand van trou en broederliefde gegee. In Sy erkenning daarvan het ons Vader op 27 Februarie 1881, weer Sy Verbond met ons voorouers herbevestig, en ‘n baie sterker vyand as tans, in ons oupas se hande gegee. Voordat ons nie weer by daardie selfde punt uitkom om ons verdeeldheid af te sweer en tot Hom terug te keer nie, sal al ons pogings en al ons eie oplossings maar tevergeefs wees.
Sheugnet June 20, 2013 at 3:53 pm
“Voordat ons nie weer by daardie selfde punt uitkom om ons verdeeldheid af te sweer en tot Hom terug te keer nie, sal al ons pogings en al ons eie oplossings maar tevergeefs wees.”
Ek glo die mees effektiewe manier om by hierdie punt te kom is om die vyand te identifiseer. Sonder ‘n ‘common enemy’ (jammer – ek weet nie wat dit in Afr. genoem word nie), is dit bykans onmoontlik om te verenig.